Mientres que a complexitat, a mida, a construcción y a forma cheneral d'as CPUs ha cambiato muitismo en os zaguers seisanta anyos, cal remarcar que o disenyo de base y a función no han cambiato guaire. Quaise totas as CPUs actuals pueden estar descritas de traza precisa como maquinas con programa almadazenato de von Neumann. Mientres que a debandita lei de Moore contina estando valida han prencipiato a apareixer qüestions arredol d'os limites d'os cercuitos integratos de transistors. A extrema miniaturización d'as puertas electronicas ha feito que bells efectos antis poco intresants s'haigan tornato cada vegata mas importants, en son eixemplos a electromigración (a degradación progresiva d'as interconexions metalicas que comporta una perduga d'a fiabilidat d'os cercuitos integratos) y as corrients de fuyita (que son as responsables d'un sobreconsumo d'enerchía electrica). Istos nuevos problemas son entre muitos d'atros, bell uns d'os factors que han levato a os investigadors a la rechira de nuevas tecnolochías como a computación quantica a la vegata que s'abanza en a utilización d'a computación paralela y d'atros metodos que estendillan a utilización d'o modelo clasico de von Neumann.